Øyvind

Øyvind er et norsk mannsnavn av urnordisk opprinnelse. Navnet har flere betydninger. Navnet er vanlig i Norge, men lite utbredt i andre land.

Etymologi
Øyvind er en yngre norsk form av norrøne Øyvindr, som var en variant at Eyvindr. Dette navnet kan være dannet av det rekonstruerte urnordiske navnet *Auja-winduR. De to navneleddene har blitt forklart på mange måter:

 Førsteledd  Opprinnelse  Betydning  Referanse auja  urnordisk  «hell, lykke, lykkegave»   *awió  urnordisk  «øy»   *aiwa  urnordisk  «alltid»   ey  norrønt  «øy»  

 Andreledd  Opprinnelse  Betydning  Referanse -winduR  urnordisk  «vinner»   *-winðuz  urgermansk  «vinner»  Dannet av *ûen-, «vinne, seire».  wandia   «vendt mot» (for å få eller gi)   vindr   «kriger»   vind   «vind»  

Ewind og Ønder er gammeldanske former av navnet, og Øvind og Ønd er gammelsvenske former.

Eivind og Eyvind er yngre former av Eyvindr. Even er en yngre norsk og svensk form av Eyvind. I Norge er Eivind eller Even beinlaus brukt som et kallenavn for vinden.

Eivindur og Oyvindur er færøyske former av navnet og Eyvindur er en islandsk form. Øivind er en dansk skrivemåte av Øyvind og Ejvind er en dansk variant av Eivind.

Utbredelse
Øyvindr og Øyndr er kjent brukt i 29 runeinnskrifter fra vikingtiden, så navnet var da antakelig utbredt i Norden. Navnet ble oftest skrevet ᚢᛁᛏᚱ (uitr). Eivindr er kjent brukt i Norge fra 1200-tallet. Even er kjent brukt i Norge fra 1400-tallet.

Eivind var et vanlig navn i Norge i høymiddelalderen. Over 110 forskjellige personer med navnet er nevnt i Regesta Norvegica. Øyvind var også vanlig i Norge i høymiddelalderen, med over 60 forskjellige personer med navnet nevnt i Regesta Norvegica.Regesta Norvegica I nyere tid nådde popularitet til navnet Øyvind i Norge toppen tidlig på 1980-tallet med opptil 400 nye i 1982. Da hadde populariteten vært stigende siden begynnelsen av 1900-tallet. De siste årene har navnebruken gått ned til under 50 nye per år.

Formen Eivind er kjent brukt i Norge fra 1800-tallet, og var mest brukt i 1980- og 1990-årene. Navnet er kjent i Sverige fra 1865 og var mest brukt i 1920- og 1930-årene. Even har i Norge vært mest brukt siden 1990-årene. Tradisjonelt vært navnet vært mest brukt i Hedmark, Oppland og Sør-Trøndelag.

Ejvind var mest brukt i Danmark og Sverige i 1920- og 1930-årene. I Danmark, spesielt i Nordjylland og på Fyn. Det svenske kallenavnet Önnert er kjent brukt fra 1716. Den svenske formen Öyvind er kjent brukt i Sverige fra 1901. Formen Öjvind var i Sverige mest brukt i 1950- og 1960-årene.

Øyvind og relaterte navn har navnedag i flere land:
 Land  Navn  Navnedag   Eiven    (svensk)  Öjvind    (svensk)  Ejvind     Øyvind     Eivind     Even     Eivindur     Oyvindur  

Øyvind er i dag et vanlig navn i Norge, men er mindre brukt i andre land. Om lag 14 000 personer i Norge hadde i 2006 Øyvind som første eller eneste fornavn. I tillegg hadde vel 2200 Øyvind som andre fornavn. Formene Even og Eivind er også mye brukt i Norge.

|}

 Kjente personer med navnet 
Personene i listen er ordnet kronologisk etter fødselsår
 Øyvind Skaldespiller (910-990), skald, bonde og hirdmann
Øyvind Thorsen (1943–2025), journalist og skribent
 Øivind Johannessen (1950–2018), norsk komiker
 Øivind Blunck (1950–), norsk skuespiller og komiker
 Øivind Elgenes (1958–), norsk musiker
 Øyvind Eriksen (1964–), norsk industrileder og advokat
 Øyvind Mund (1965–), norsk programleder
 Øyvind Leonhardsen (1970–), norsk fotballspiller
 Nils-Øivind Haagensen (1971–), norsk forfatter og journalist
 Øyvind Johan Mustaparta (1979–), norsk pianist og låtskriver

Annen bruk av navnet
 Øyvind Plassen, hovedperson i En glad gutt

Referanser

 Eksterne lenker 
 Norske navn – Øyvind
 Navneguiden – Øyvind 
 behindthename.com 
 namesaz.com 


Kategori:Mannsnavn
Kategori:Navn med norrøn opprinnelse